Document ID: 32006D0524

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 11ης Ιουλίου 2006
για το διορισμό των μελών της Ευρωπαϊκής Οικονομικής και Κοινωνικής Επιτροπής από την Τσεχική Δημοκρατία, τη Γερμανία, την Εσθονία, την Ισπανία, τη Γαλλία, την Ιταλία, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, την Αυστρία, τη Σλοβενία και τη Σλοβακία
(2006/524/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
Αφού ζητήθηκε η γνώμη της Επιτροπής,
Εκτιμώντας τα ακόλουθα:
(1)
Η τρέχουσα θητεία των μελών της Ευρωπαϊκής Οικονομικής και Κοινωνικής Επιτροπής λήγει την 20ή Σεπτεμβρίου 2006. Είναι, συνεπώς, σκόπιμο να διοριστούν τα μέλη της Ευρωπαϊκής Οικονομικής και Κοινωνικής Επιτροπής για νέα περίοδο τεσσάρων ετών η οποία αρχίζει στις 21 Σεπτεμβρίου 2006.
(2)
Οι κυβερνήσεις της Τσεχικής Δημοκρατίας, της Γερμανίας, της Εσθονίας, της Ισπανίας, της Γαλλίας, της Λεττονίας, της Λιθουανίας, του Λουξεμβούργου, της Ουγγαρίας, της Μάλτας, της Αυστρίας, της Σλοβενίας και της Σλοβακίας υπέβαλαν καταλόγους με αριθμό υποψηφίων αντίστοιχο προς τις θέσεις που αναλογούν στα εν λόγω κράτη μέλη βάσει των συνθηκών.
(3)
Η ιταλική κυβέρνηση υπέβαλε κατάλογο 22 υποψηφίων. Θα προτείνει αργότερα δύο ακόμη υποψήφιους προς συμπλήρωση του καταλόγου ώστε ο αριθμός υποψηφίων να ισούται προς τις έδρες που αντιστοιχούν στην Ιταλία βάσει των συνθηκών,
ΑΠΟΦΑΣΙΖΕΙ:
Άρθρο 1
Διορίζονται μέλη της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2006 έως 20 Σεπτεμβρίου 2010, τα πρόσωπα που περιλαμβάνονται στον κατάλογο του παραρτήματος της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημέρα έκδοσής της.
Βρυξέλλες, 11 Ιουλίου 2006.

Labels: 18
9
15